cyanic-selkie/wikianc huggingface dataset:
Telefoninė bankininkystė
Automatinės paslaugos
Taip pat kartais galima atlikti veiksmus su sąskaitomis, pavyzdžiui, pervesti pinigus į kitą sąskaitą.
Automatinės paslaugos paprastai teikiamos visą parą.
Specialisto paslaugos
Šiuo būdu telefonu kalbamasi su banko specialistu. Paprastai toks specialistas gali padaryti tą patį, ką ir banko darbuotoja banko padalinyje, išskyrus grynųjų pinigų priėmimą ar išmokėjimą.
Tokiu būdu dažniausiai galima atlikti daugiau bankinių operacijų, nei automatizuotąja sistema, tačiau specialisto paslaugos taip pat yra brangesnės.
Getafe CF
Chetafės CF – Ispanijos futbolo klubas, įkurtas Chetafėje sujungus Club Deportivo Peña Getafe ir Club Getafe Promesas klubus.
Istorija
2016-2017 m. sezone žaidė La Liga2 divizione ir užėmė 3 vietą.
Jiesia
thumb|250px|Jiesios ir Nemuno santaka thumb|250px|Brasta miške thumb|250px|Upė [[Rokai|Rokuose]]
Jiesia – upė vidurio Lietuvoje (Prienų, Kauno raj. ir Kaune); Nemuno kairysis intakas, kurio ilgis 68 km. Jiesia tinkama vandens sportui, jos vagų keliais organizuojami įvairūs turistiniai žygiai. Ties Jiesios ir Nemuno žiotimis įsikūrusi Kauno miesto dalis Jiesia.
Geografija
Upė išteka iš Amalvos pelkių, teka į šiaurės rytus, visų pirma teka per Varnabūdės mišką, po to pro Šilavotą ir vėliau per Klebiško mišką ir galiausiai pro Išlaužą bei Rokus, prie Kauno, ties Jiesios piliakalniu įteka į Nemuną (214 km nuo jo žiočių).
Upė turi 16 trumpų intakų, ilgiausi – Šventupė, Girmuonys, Šlapakšna, Vyčius, Sąnaša. Kiti – Vasakė, Zorstrata, Lašaša, Graižė, Viemuonia, Kiauliškė, Skerdupis, Rudė, Kumė, Aukštažys, Maišys.
Salpos plotis 60 – 100 m. Slėnio plotis vidurupyje 130–150 m, žemupyje – iki 800 m. Vidurupio ir žemupio slėnio šlaitai statūs, 30 – 60 m aukščio. Jiesia ir jos intakai maitinami kritulių vandeniu ir tik nežymia dalimi požeminiu vandeniu, todėl jos debitai atskirais metų laikais labiau svyruoja. Jiesios vidutiniai debitai pavasarį – 306 m³, vasarą – 105 m³, rudenį – 246 m³, žiemą – 127 m³. Vasaros metu Jiesia plukdo mažiausiai vandens. Tuomet jos vidutinis gylis siekia vos 20 – 35 cm. Pavasarinių potvynių metu vandens lygis upėje pakyla 2 – 3 m, o debitas padidėja keliasdešimt kartų. Potvyniai trumpi, staigūs, būna ne tik pavasarį, bet ir žiemą. Pakrantėse gausu lapuočių miškų, įvairaus dydžio akmenų bei vietose bebrų užtvankų. Jiesia ties Pajiesiu patvenkta – tyvuliuoja 65 ha ploto Pajiesio tvenkinys. Upės žemupio dalis įeina į Jiesios draustinį.
Jiesioje žvejojami karosai, šapalai, aukšliai bei kartais lydekos. Būriai nėgių gaudomi tiesiog rankomis. Taip pat kiekvieną pavasarį Jiesios upė ties žiotimis sustumia krūvas išvartų, kelmų, sugriūvusių nuo molingųjų skardžių, po kurių sąnašomis dažnai veisiasi ilgaūsiai šamai.
Netoli Pajiesio kaimelio upės atodangoje galima pamatyti aleurito, priesmėlio, molio nuosėdų. Lietaus vanduo išplovė lengvesnius grunto sluoksnius, todėl dalis atodangų įgavo savitus kontūrus. Viena iš jų – Rokų atodanga paskelbta valstybės saugoma.
Jiesia Kaune
Jiesios upės suformuotas kraštovaizdis, taip pat ten egzistuojančios retų augalų bendrijos yra saugomi 1965 m. įkurtame Jiesios kraštovaizdžio draustinyje. Jiesios slėnis pasižymi natūralia teritorija palyginus su visu miestu. Be to, tai vertingas kraštovaizdžio kompleksas, turintis ir pažintinę reikšmę. Saugomoje teritorijoje ribojama žmogaus ūkinė veikla bei statyba. Dešiniojo Jiesios kranto miškai turi nemažą rekreacinį potencialą, jie plotu nenusileidžia Lampėdžių miško parkui, čia kuriamas naujas miesto parkas.
Etimologija
Upėvardžio šaknis jies- laikoma pakitusia iš *ies-, kuri yra ais- variantas (plg. Aisė, Aisetas). Ji susijusi su „judantis, greitai judėti“ (plg.,  „slysta, juda, kruta, skuba“, sen.  „skubiai lėkti“).
Istorija
Jiesia (Jusse) minima XIV a. kryžiuočių karo kelių aprašymuose.
Tiltai
thumb|left|250px|Seno tilto fragmentas upės vagoje, 2012 m. Per Jiesią pastatyti automobilių ir geležinkelio tiltai (nuo aukštupio pasroviui): Tarpukariu buvo pastatytas gelžbetoninis tiltas per upę vietiniame kelyje netoli Garliavos geležinkelio stotelės. Juo naudojosi gretimo Pavytės kaimo, įsikūrusio anapus Jiesios, gyventojai, važiuodavę buvusiu keliu į Garliavą ar naudojęsi traukiniu. Sovietmečiu nuo važiuojančio tanko svorio sugriuvusio tilto fragmentai tebeguli užgriozdinę upės vagą (sugriautas betoninis tiltas guli ir netoliese Vyčiaus vagoje). Gyventojai buvo pastatę tris lieptus, bet visus juos sugriaudavo pavasario ledonešiai. Jų betoniniai fragmentai išlikę 50 m atstumu nuo buvusio tilto. Naujo tilto projektas buvo parengtas 1996 m., bet neįgyvendintas. Taip pat 2008 m. buvo parengtas planas statyti pėsčiųjų tiltą.
Matrica
Matrica gali reikšti:
Balsys (ežeras)
left|120px
Balsys arba Kryžiokų ežeras – ežeras Lietuvoje, Vilniaus miesto šiaurės rytuose, vienas iš 6 vadinamųjų Žaliųjų ežerų, esančių Verkių regioniniame parke. Ilgis šiaurės vakarų – pietryčių kryptimi 2,25 km, didžiausias plotis 0,42 km. Yra 0,14 ha dydžio sala vakarinėje dalyje. Giliausia vieta (38,8 m) yra pietrytiniame ežero gale, vidutinis gylis 15,2 m. Paviršiaus altitudė 113,7 m. Ežeras rininės kilmės. Baseino plotas 3,3 km². Ežeras patvenktas. Jo pratakumas 12 % per metus. Atabradas siauras, iš žvyro ir gargždo. Kranto linija vingiuota, jos ilgis 5,78 km. Krantai daugiausia statūs, apaugę Kryžiokų ir Verkių miškais. Yra 5 terasos. Iš pietrytinio galo išteka upelis, įtekantis į Riešę. Įteka Nerventuko upelis. Į rytus nuo Balsio ežero driekiasi kolektyvinių sodų masyvas.
thumb|240px|left|Balsio ežero pietinis galas ankstyvą pavasarį Balsys yra populiarus tarp poilsiautojų. Jo pietiniame krante įrengta poilsinė, nuomojamos valtys ir vandens dviračiai, yra paplūdimys. Rytinėje dalyje įrengta ežero apžvalgos aikštelė, nuo kurios atsiveria Balsio šiaurinės pusės vaizdas. Aplink ežerą ir iki jo įrengti dviračių takai.
thumb|240px|left|Balsio ežeras žiemą
Balsio vanduo žalsvos spalvos, sekliausia pietvakarinė įlanka, kurioje yra itin retų dumblių augavietė. Kitur ežero atabradai siauri, dugnas greitai gilėja. Beveik visos jo pakrantės smėlėtos ir tinkamos maudytis, nors itin prišiukšlintos poilsiautojų. Ežeras labai šaltiniuotas, daug povandeninių šaltinių. Yra bebrų, vandens žiurkių.
Žuvys: kuojos, aukšlės, lynai, karšiai, plakiai, lydekos, ešeriai, pūgžliai, karosai (natūraliai nesidaugina), upėtakiai (įleista 2008 m.), unguriai, vėžiai.
Ežerėvardis kilo nuo žodžio balsas („baltas“, plg. balsius, balsis, balsys – „baltas gyvūnas“, dar balsvas).
Žaisa
Turi bevardį kairįjį intaką. Vidurupyje įrengti 2 maži tvenkiniai. Žemupys patenka į Kauno marių regioninį parką.
Upėvardžio kilmė neaiški. Atkreiptinas dėmesys į tai, kad Kauno dalis prie upės yra Pažaislis (o ne *Pažaisis), bet mažai tikėtina, kad upė vadinta *Žaisla, greičiau yra pakitęs Pažaislio pavadinimas. Tokiu atveju upėvardis yra priesagos -sa- vedinys nuo šaknies žaid-. Ši siejama su sukimusi, judėjimu ratu, švytėjimu; plg. žaisti, žiesti bei žaidas („krosnis, žiedas“), taip pat „šoka, skrieja, lekia“.
Kirasyrų pulkas
Kirasyrų pulkas (, anksčiau ) – Italijos elitinis karinis dalinys (kuopa Karabinierių korpuso sudėtyje), naudojamas kaip Italijos prezidento garbės sargyba. thumb|left|250px|Kirasyras poste prie Prezidento rūmų Kirasyrai nuo kitų karabinierių skiriasi uniforma ir ūgiu. Į kirasyrus priimami tik vyrai, kurių ūgis viršija 195 cm.
Dalinio šaknys siekia XIV a. pabaigą, kai Savojos grafas Amadėjus VII kaip asmens sargybinius naudojo arbaletininkų dalinį. XVI a. Savojos hercogas Emanuelis Filibertas perorganizavo Savojos kariuomenę ir joje įsteigė asmens apsaugos raitųjų lankininkų dalinį. Ši sargyba 1590 m. Monso apgulties metu išgelbėjo Savojos hercogą Karlą Emanuelį I. Karlas Emanuelis suformavo kirasyrų kuopą, kurią jo įpėdiniai dar padidino.
1854 m. karaliaus apsauga karo metu tapo karabinieriai. 1868 m. vasario 7 d. princo Umberto ir Margeritos Savojietės (Margherita di Savoia) vestuvėms buvo suformuota raitoji garbės sargyba, kurią sudarė 80 karabinierių. Šis naujas dalinys 1870 m. sausio 7 d. buvo pervadintas į Karališkąją karabinierių sargybą ir jai buvo patikėta karaliaus apsauga.
Panaikinus Italijos karalystę ir paskelbus Italijos respubliką 1946 m. kirasyrų dalinys buvo suformuotas iš naujo kaip kavalerijos eskadronas.
2006 m. vasarį Corazzieri dalyvavo pakeliant XX Žiemos olimpinių žaidynių vėliavą Turine (Italija).
Leisynai
Leisynai arba Rodnikai (, 1945–1946 m., nuo 1946 m. Родники) – gyvenvietė dab. Kaliningrado srities pietinėje dalyje, Pravdinsko rajone, nuo 2008 m. birželio 30 d. Pravdinsko miesto gyvenvietės kaimas prie Alnos upės.
Istorija
Bartos žemės kaimo pavadinimas Lūsininmedjan prūsiškos kilmės. 1326 m. minimas Lusinemedien. 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Karaliaučiaus apygardos Vėluvos apskrities dvaras, nuo 1874 m. birželio 3 d. Polavų valsčiaus kaimas. 1928 m. rugsėjo 30 d. prijungtas Rokelkiemis.1946 m. balandžio 7 d. – rugsėjo 6 d. Frydlando rajono, vėliau Pravdinsko rajono kaimas, 1947 m. birželio 25 d. – 2008 m. birželio 30 d. Družbos apylinkės kaimas.
Lietuvos futbolo varžybos 2000–2001 m.
Lietuvos futbolo varžybos 2000–2001 m.
LFF lyga
3:3 || 5:3 5:1 || 1:1 2:0 || 2:0 6:1 || 0:0 2:0 || 0:0 0:2 || 5:0 4:0 || 0:0 8:0 || 7:1 8:1 || 36 || 26 || 8 || 2 || 115 || -24 || 86 1:1 || bgcolor="#abc" | || 1:0 3:1 || 1:0 2:0 || 2:1 2:3 || 5:0 2:0 || 4:0 8:1 || 3:0 9:0 || 4:0 6:1 || 3:0 2:0 || 36 || 25 || 8 || 3 || 108 || -28 || 83 1:3 || 4:1 2:2 || bgcolor="#abc" | || 2:0 0:0 || 1:0 0:2 || 1:2 2:0 || 2:0 2:1 || 2:0 5:1 || 4:1 3:0 || 2:0 3:1 || 36 || 21 || 4 || 11 || 70 || -45 || 67 1:0 || 1:2 1:2 || 3:1 0:0 || bgcolor="#abc" | || 0:2 3:2 || 0:1 0:0 || 2:3 2:0 || 3:0 7:1 || 1:1 6:0 || 5:0 3:1 || 36 || 18 || 8 || 10 || 57 || -31 || 62 1:5 || 2:1 2:2 || 1:0 1:3 || 0:0 1:1 || bgcolor="#abc" | || 1:1 2:3 || 5:1 2:1 || 2:1 0:2 || 1:0 3:1 || 4:2 1:1 || 36 || 17 || 9 || 10 || 56 || -49 || 60 0:5 || 0:7 0:0 || 1:2 0:0 || 0:1 0:2 || 0:0 0:0 || bgcolor="#abc" | || 1:1 4:0 || 0:0 0:0 || 2:0 1:1 || 0:2 1:0 || 36 || 11 || 14 || 11 || 31 || -44 || 47 1:4 || 0:4 1:3 || 1:3 0:1 || 0:1 0:1 || 1:2 0:2 || 1:1 1:1 || bgcolor="#abc" | || 1:1 0:0 || 3:1 1:1 || 0:0 2:0 || 36 || 8 || 9 || 19 || 34 || -66 || 33 0:1 || 0:4 1:6 || 1:3 1:2 || 0:4 1:2 || 0:0 1:2 || 0:1 0:2 || 2:1 0:0 || bgcolor="#abc" | || 3:1 1:2 || 3:0 2:0 || 36 || 6 || 7 || 23 || 27 || -82 || 25 1:2 || 0:1 0:8 || 1:4 3:2 || 1:3 0:2 || 1:1 0:3 || 2:5 1:2 || 0:4 1:2 || 0:3 2:0 || bgcolor="#abc" | || 2:1 1:0 || 36 || 5 || 6 || 25 || 28 || -95 || 21 0:7 || 1:1 1:2 || 0:5 0:2 || 0:0 0:1 || 0:2 0:3 || 1:2 0:0 || 1:2 0:1 || 2:2 1:0 || 1:1 1:0 || bgcolor="#abc" | || 36 || 3 || 7 || 26 || 19 || -81 || 16
Moterų futbolo lyga 2000 m.
Pirmenybėse dalyvavo 4 ekipos: 1. FC Gintra 2. Kristina Vilnius 3. Šventupė Ukmergė 4. Rūta Nemenčinė
Rezultatyviausios žaidėjos:
Pastaba: Kristina sezono eigoje pasikeitė pavadinimą į Tauras/Sirokomlė.
I lyga
Atletas-2 Kaunas po I rato iš varžybų pasitraukė.
Pietų zona
Papildomos rungtynės dėl 1-osios vietos:
Piscines Bernat Picornell
Piscines Bernat Picornell – sportinis baseinas Barselonoje.
1970 m. baseine vyko Europos vandens sporto čempionatas. 1992 m. vasaros olimpinių žaidynių metu baseine vyko plaukimo, sinchroninio plaukimo, vandensvydžio ir šiuolaikinės penkiakovės varžybos. Čia vyko 2003 m. pasaulio vandens sporto čempionatas ir 2013 m. pasaulio vandens sporto čempionatas.
Bransko Naujoji sinagoga
Bransko Naujoji sinagoga  – nebeegzistuojanti sinagoga, stovėjusi Bransko mieste, ''ul. Senatorski'' gatvėje.
Šešupė Vilkaviškis
Vilkaviškio „Šešupe“ skirtingu metu vadinosi dvi futbolo komandos:
Bransko Naujoji sinagoga
Istorija
Medinė sinagoga buvo pastatyta 1832 metais, priešais Bransko Senąją sinagogą. 1894 m. sinagoga buvo rekonstruota. 1941 m. sinagoga buvo nuniokota, o panaikinus mieste veikusį getą nugriauta.
San Antonijus (reikšmės)
San Antonijus (San Antonio – „Šv. Antanas“) gali reikšti:
Europos Sąjungos Bendrasis Teismas
Europos Sąjungos Bendrasis Teismas (anksčiau Pirmosios instancijos teismas) – ES teismas, teisminė Sąjungos institucija.
Istorija
2009 m. gruodžio 1 d. įsigaliojus Lisabonos sutarčiai, Europos Sąjunga tapo juridiniu asmeniu ir perėmė Europos bendrijai anksčiau suteiktą kompetenciją. Šitaip Bendrijos teisė tapo Sąjungos teise. Vis dėlto toliau Bendrijos teisės terminas vartojamas kalbant apie ankstesnę teismo praktiką.
Kompetencija
Pirmosios instancijos teismas nagrinėja ir sprendžia :
Teisėjai
Teismą sudaro mažiausia po 1 teisėją iš kiekvienos ES valstybės narės (2007 m. – 27 teisėjai). Teisėjai yra skiriami ES valstybių narių vyriausybių bendru sutarimu 6 metų kadencijai su teise paskirti juos kitai kadencijai. Iš savo tarpo 3 metams jie išrenka teismo pirmininką. 6 metų kadencijai jie paskiria kanclerį.
Teisėjas, paskirtas iš Lietuvos – Vilenas Vadapalas (g. 1954 m.) – teisėtyrininkas tarptautininkas, VU profesorius, buvęs Europos teisės departamento direktorius.
SK Justicija Kaunas
Kauno „Justicija“ – Lietuvos futbolo klubas iš Kauno, Vilijampolės mikrorajono.
R. K. Narayan
R. K. Narajanas (, 1906 m. spalio 10 d. Čenajuje – 2001 m. gegužės 13 d. Čenajuje) – indų rašytojas, kūręs anglų kalba. Labiausiai išgarsėjo dėl kūrinių, kuriuose vaizduojamas autoriaus išgalvoto Pietų Indijos miestelio Malgudžio gyvenimas. R. K. Narajanas, kartu su M. R. Anandu ir R. Rao, labai prisidėjo prie Indijos literatūros anglų kalba populiarinimo bei pripažinimo pasaulyje.
R. K. Narajano literatūrinis kelias prasidėjo nuo biografiniais faktais grįstos romanų trilogijos: „Svamis ir draugai“, „Humanitarinių mokslų bakalauras“ ir „Anglų kalbos mokytojas“. Vėliau publikuota daugiau nei dešimt kitų romanų, kelios autobiografinės apybraižos, sutrumpintos indų epų „Mahabharata“ ir „Ramajana“ versijos bei keli apsakymų rinkiniai.
Autoriaus kūrybai būdinga švelni ironija, dėmesys konkrečiam personažui bei jo kasdieniam gyvenimui, subtilus humanizmas, socialinių realijų vaizdavimas. R. K. Narajano kalba neįmantri, paprasta. Prozoje nemoralizuojama, vengiama tiesioginių politinių bei istorinių debatų. Aplinkybės svarbios tik tiek, kiek jos veikia personažų kasdienį gyvenimą, ateities planus. Nors Narajanas dėl lengvo rašymo stiliaus dalies kritikų yra peikiamas, tačiau kiti literatūrologai teigia, jog jį pelnytai galima prilyginti tokiems rašytojams kaip Čechovas bei V. Faulkneris. Narajanas už savo kūrinius pelnė ne vieną apdovanojimą.
Pagal R. K. Narajano knygas sukurti filmai hindi, tamilų bei kanadų kalbomis.
Malgudis
Malgudis – tai R. K. Narajano išgalvotas Pietų Indijos miestelis, kuriame vyksta daugelio kūrinių veiksmas. Pavadinimas ir miestelio idėja rašytojui gimė 1930 m. rugsėjį. R. K. Narajanas pasirūpino, jog Malgudis turėtų visus tikro miesto atributus, visų pirma, istoriją. Esą pro Malgudį yra ėjęs „Ramajanos“ pagrindinis veikėjas Rama bei pats Sidharta Gautama. Nors autorius tiksliai neapibūdina Malgudžio infrastruktūros, Narajano kūrybos tyrinėtojas Dr. James M. Fennelly, remdamasis visomis rašytojo knygomis, nupaišė miestelio planą.
Bhodžpuras
Bhodžpuras (भोजपुर) – miestas rytų Nepale, Kosi krašte. Miestas yra tradicinis nevarų amatų centras, žymus savo metalo dirbiniais, ypač kukri peiliais. Bhodžpuras yra istorinio Kirato regiono, kuriame gyvena čiabuvių rajų tauta, centras.
Pastaraisiais metais šis miestas yra viena iš pagrindinių maoistų bazių.
Kazimieriškės (Šalčininkai)
Kazimieriškės – kaimas Šalčininkų rajono savivaldybėje, 6 km nuo Turgelių.
Būda
Būda – kaimas Kazlų Rūdos savivaldybėje, 5 km į pietus nuo Jankų, prie kelio. Seniūnaitijos centras. Yra Kazlų Rūdos viešosios bibliotekos skyrius, kultūros namai, Nemirų Šv. Dvasios bažnyčia (1 km). miniatiūra|220px|left|Kultūros namai, biblioteka
Etimologija
XIV–XVIII a. Lietuvoje būdomis buvo vadinamos miško verslo įmonės, todėl kaimas pagal savo verslo specifiką ir gavęs pavadinimą.
Istorija
Sovietmečiu buvo „Čiapajevo“ kolūkio centrinė gyvenvietė. Veikė felčerių ir akušerių punktas, pradinė mokykla, kultūros namai, biblioteka.
Gedulo ir vilties diena
thumb|Lietuvos gyventojų trėmimams skirti vagonai (Ekspozicija [[Naujosios Vilnios geležinkelio stotis|Naujosios Vilnios geležinkelio stotyje)]] Gedulo ir vilties diena – atmintina diena, Lietuvoje minima birželio 14 d.
LTSR Aukščiausiosios Tarybos Prezidiumas 1989 m. birželio 9 d. įsaku paskelbė birželio 14 d. Gedulo ir Vilties diena.
Istorija
1941 m. birželio 14 d. Sovietų Sąjunga pradėjo masinius gyventojų trėmimus į Sibirą. Iš viso išvežta apie 17 485 žmonių, kurių didžioji dalis vežti į tremtį, kiti – į GULAG'o stovyklas. Buvo ištremta daug to meto politikų, kitų visuomenės veikėjų, tarp kurių ir antrasis Lietuvos Respublikos prezidentas Aleksandras Stulginskis. Iš viso į Sibirą SSRS ištrėmė apie 130 tūkst. Lietuvos gyventojų.
Galupis
Galupis – upelis Lietuvoje, Kauno rajone, Samylų seniūnijoje. Prasideda ties šiauriniu Šlienavos pakraščiu. Teka į vakarus per Šlienavą ir Laumėnus. Įteka į Kauno marias 227,5 km nuo Nemuno žiočių.
Upės vagoje įrengti 2 tvenkiniai. Žemupys patenka į Kauno marių regioninį parką.
Upėvardis kildinamas iš žodžio galas („kraštas, riba“).
Pirmosios instancijos teismas
Pirmosios instancijos teismas - teismas, nagrinėjantis bylas pirmąja instancija.
Lietuva
thumb|200px|right|Vilniaus miesto apylinkės teismo pastatas Vilniuje
Vokietija
thumb|[[Dortmundas|Dortmundo apylinkės teismas]]
Bahreino herbas
right|thumb|220px|Bahreino herbas Bahreino herbas (arabiškai: شعار البحرين‎) – vienas iš Bahreino valstybės, taip pat Bahreino karaliaus simbolių. Buvo sukurtas 1930 m. brito Charles Belgrave, tuometinio Bahreino šeicho patarėjo.
Aprašas
Raudonas laukas su sidabrine siaura dantyta galva, turinti penkis žemyn nukreiptus dantis. Skydą iš visų pusių gaubia augaliniais motyvais sukarpyta raudona skraistė sidabriniu pamušalu.
Bransko Trečioji sinagoga
Bransko Trečioji sinagoga – nebeegzistuojanti sinagoga, stovėjusi Bransko mieste, ''ul. Mickiewicz ir Świerczewski'' gatvių sankirtoje.
Bahreino herbas
Aprašas
Penki balti skydo galvos dantys simbolizuoja penkias islamo pamatines atramas.
Bransko Trečioji sinagoga
Istorija
Sinagoga buvo pastatyta XIX a. antroje pusėje. XX a. antrajame dešimtmetyje sinagoga buvo rekonstruota ir išplėsta. Viduje buvo didelė biblioteka ir kambarys Talmudo studijoms. Per 1939 m. rugsėjo 9 d. vykusį Vokietijos oro pajėgų antpuolį sinagoga visiškai sudegė.
Batakių seniūnija
Batakių seniūnija – administracinis-teritorinis vienetas Tauragės rajono savivaldybės šiaurės rytuose, prie kelio Tauragė–Skaudvilė. Seniūnijoje veikia Batakių vidurinė mokykla, Batakių pradinė mokykla ir Norkiškės pradinė mokykla, paštas, 3 bibliotekos, kultūros namai, medicinos punktas, 5 privačios parduotuvės, Batakių Šv. Onos bažnyčia ir Batakių evangelikų liuteronų bažnyčia.
Geografija
Seniūnijos plotas – 10247,1 ha: vandens telkinių 39,6 ha, miškų 3179,87 ha, žemės ūkio naudmenų 5751,43 ha.
Istorija
LDK laikais Batakių seniūnija minima XVI a. viduryje.
Gyvenvietės
Seniūnijos gyvenvietės (sąrašas sudarytas 2022-01-31 „Registrų centro“ ir 2011–2021 m. gyventojų surašymų duomenimis):
Seniūnaitijos
2009 m. įsteigtos 3 seniūnaitijos:
Deus Ex: Invisible War
Deus Ex: Invisible War – kiberpanko tematikos kompiuterinis veiksmo vaidmenų žaidimas, sukurtas bendrovės „Ion Storm“ ir 2003 m. išleistas „Eidos Interactive“ Microsoft Windows ir Xbox platformoms. Tai kritikų pripažinimo susilaukusio „Deus Ex“ žaidimo tęsinys.
Žaidime veiksmas vyksta praėjus 20 metų po įvykių pirmojo dalyje, pasaulyje, atstatinėjamame po katastrofinio įvykio, įvardijamo kaip The Collapse (žlugimas). Po teroristinių išpuolių, kurių metu sugriaunamas Čikagos miestas, žaidėjas įsikūnija į Alex D veikėją, Tarsus akademijos praktikantą, kurio pagalbos siekia keletas organizacijų. Žaidimo eigoje žaidėjas sužino apie slaptas organizacijas, ketinančias drastiškai pakeisti pasaulį. Žaidimas buvo suprojektuotas taip, jog žaidėjas galėtų daryti įtaką žaidimo siužeto eigai.
Lelionių apylinkė
Lelionių apylinkė sovietmečiu buvo:
Aidaras
Aidaras  – upė Rusijoje (Belgorodo sritis) ir Ukrainoje (Luhansko sritis); Doneco kairysis intakas. Prasideda pietinėse Vidurio Rusijos aukštumos pašlaitėse, ties Novoaleksandrovkos kaimu Rovenkų rajone. Teka pietų, pietryčių kryptimi. Įteka į Donecą į pietus nuo Ščastios miesto.
Didžiausias intakas – Belaja (dešinysis).
Aidaro aukštupio slėnyje sudarytas 72 ha Novoaleksandrovkos tvenkinys. Prie upės įsikūręs Starobilsko miestas ir Novoaidaro miesto tipo gyvenvietė.
Andris Freibergas
Andris Freibergas (, g. 1938 m. spalio 24 d. Skrunda, Kuldigos valsčius) – latvių scenografas.
Batabano įlanka
Batabano įlanka  – Karibų jūros įlanka, įsiterpusi ties pietvakariniais Kubos salos krantais. Skiria Kubos salą šiaurėje ir Chuventudo bei Kanareoso salas pietuose. Rytuose į įlanką išsikiša Sapatos pusiasalis. Batabano įlankos ilgis (iš vakarų į rytus) 130 km, plotis iki 80 km. Būdingas gylis 6–7 m, didžiausias – 61 m. Šiaurės rytinė, giliausiai į salą įsiterpianti įlankos dalis vadinama Broa užutėkiu. Pakrantės apaugusios mangrovių sąžalynais, pačioje įlankoje nemažai koralinių rifų. Svarbiausia įtekanti upė – Majabekė.
Diktelis
Diktelis (दिक्तेल) – miestas rytų Nepale, Sagarmatos krašte, 1530 m aukštyje virš jūros lygio.
Tiesioginis debetas
Tiesioginis debetas – automatinis sąskaitų apmokėjimo būdas, kai įmonė informuoja banką, kiek jis turėtų nuskaičiuoti iš kliento sąskaitos už parduotas prekes. Pats klientas tokią teisę bankui suteikia pasirašydamas atitinkamą sutartį, paprastai po vieną kiekvienam paslaugos teikėjui. Klientas tiesioginio debeto sutartį gali pasirašyti arba pačiame banke (jei paslaugų tiekėjas yra pasirašęs sutartį su banku, kad jis nori gauti pinigus tiesioginiu debetu) tada bankas informuoja įmonę, kad iš tam tikro kliento pinigai bus gaunami tiesioginio debeto būdu. Arba įmonėje, tada įmonė informuoja, kad bankas nuo pasirašiusiojo kliento mokęsčius nuskaičiuotų tiesioginio debeto būdu(bankas prieš tai patikrina ar pas juo tas žmogus turi neuždarytas sąskaitas).
Tiesioginis debetas dažniausiai siūlomas nuolatinių sąskaitų (telekomunikacijų, draudimo, komunalinių ir pan.) apmokėjimui. Paprastai šias sąskaitas apmokėti tiesioginiu debetu yra pigiau, nei mokant už kiekvieną sutartį atskirai (mokant atskirai, yra imamas mokestis kaip už grynų pinigų pervedimą (bankuose jie skiriasi), arba kaip už pervedimą iš sąskaitos, priklauso nuo to kaip jūs mokate).
Asmuo norintis pasirašyti TD sutartį, bankui turi pateikti savo asmeninius duomenis ir sąskaitos numerį, nuo kurios jis sutinka kad būtų vykdomas nurašinėjimas(žinoma sąskaita turi būti tame pačiame banke kur pasirašinėjama sutartis), pasirašant įmonėje reikia nurodyti ir sąskaitą ir aptarnaujantį banką. Saskaita turėtų būti kliento atsiskaitomoji, netinkamos yra terminuotų indėlių sąskaitos (nes didžioji dalis terminuoto indėlio sąskaitų yra blokuojamos debetui, ir šiaip netinkamos apmokėjimų atlikimui), o pąskolą aptarnaujanti sąskaita tinka. Pensijų kaupimo sąskaitos nelabai priimtinos.
Skaičiuojama, kad 1997 metais Didžiosiojoje Britanijoje buvo atlikta per 1,6 milijardų tiesioginio debeto mokėjimų. Šioje šalyje 1990 metais tiesioginiu debetu buvo apmokama 11 proc. sutarčių, o 2000 metais – 43 procentų. Tais metais tisioginiu debet naudojos 32 milijonai šalies gyventojų, daugiausia – 25-44 metų amžiaus žmonės.
Istorija
Pirmuoju tiesioginio debeto atveju laikoma 1967 metais Didžiosios Britanijos bendrovės „BACS Limited“ sugalvota schema.
Nuorodos
Bendroji informacija:
Tiesioginio debeto paslaugos teikėjai Lietuvoje:
Profesorius
Profesorius – aukštosios mokyklos dėstytojas, turintis aukščiausią pedagoginį laipsnį. Šis terminas kilo iš lotyniško žodžio professor, reiškiančio, kad žmogus yra patyręs kurioje nors meno ar mokslo srityje ir yra aukščiausio lygio mokytojas. Žodžio vartojimas skiriasi priklausomai nuo kalbos bei kultūrinių tradicijų. Jis gali reikšti aukščiausią akademinį laipsnį arba aukštojoje mokykloje užimamas pareigas.
Lietuvoje profesorius yra pedagoginis laipsnis. Pedagoginių laipsnių hierarchijoje jis yra aukštesnis už lektoriaus bei docento pedagoginius laipsnius.
Kai kuriose anglakalbėse šalyse profesoriaus vardas pažymi užimamas pareigas bei vadovavimą moksliniam skyriui. Taip yra Jungtinėje Karalystėje ir Australijoje. O kitose šalyse, pavyzdžiui, JAV, Brazilijoje, Kanadoje ar Honkonge kreipinys profesoriau vartojamas kaip mandagumo forma, kreipiantis į bet kurį universitete ar koledže dirbantį dėstytoją ar mokslininką, nepriklausomai nuo jo užimamų pareigų. Dalyje Europos šalių, pavyzdžiui, Austrijoje, Prancūzijoje, Rumunijoje, Serbijoje, Lenkijoje bei Italijoje šis terminas vartojamas kaip pagarbos ženklas kreipiantis į visus antrosios išsilavinimo pakopos mokytojus.
Apibendrinant, profesoriumi gali būti šiomis veiklomis besiverčiantys specialistai:
FK Kauno energija
Kauno „Energija“ – Lietuvos futbolo klubas iš Kauno, atstovaujantis AB „Kauno energija“.
Litorinos jūra
thumb|210px|Litorinos jūra prieš ~7000 m. Litorinos jūra (pavadinimas kilo iš moliuskų rūšies Littorina littoraea pavadinimo) – geologinis Baltijos jūros raidos etapas, kuris prasidėjo prieš 7,5 tūkst. m. ir baigėsi maždaug prieš 4 tūkst. m.
Apysūrė Litorinos jūra pradėjo formuotis, kai maždaug prieš 7,5 tūkst. metų pietinėje ir vakarinėje Anciliaus ežero dalyje prasidėjo krantų grimzdimas ir susidarė dabartiniai Skagerako ir Kategato sąsiauriai, per kuriuos į Anciliaus ežerą pateko Šiaurės jūros vanduo ir jai būdinga gyvūnija. Šiai gyvūnijai tipiškas buvo pilvakojis moliuskas Littorina littorea, kurio vardu jūra ir pavadinta. Šio moliusko paplitimas rodo ir padidėjusį jūros sūrumą. Litorinos jūros nuosėdos (smiltainiai) su litorinų kiauteliais randami šiaurinės Estijos, Pernu apylinkėse apie 20 km į šiaurę ir rytus nuo dabartinės kranto linijos ir Latvijoje aplink Babytės ežerą, Lielupės dešiniajame krante ir kt. kartu su valgomųjų širdučių (Cardium edule) kiauteliais.
Litorinos jūra buvo transgresijos ir maksimalaus vandens sūrumo laikotarpis, sutapęs su šiltuoju Atlanto periodu Europos klimatologijoje. Optimumo metu, maždaug prieš 4,5 tūkst. metų jūros vandens tūris buvo dukart didesnis, temperatūra – 2-3 lapsniais aukštesnė, o plotas 26,5 % didesnis nei dabartinės Baltijos jūros. Litorinos jūra dengė didelę dalį dabartinės Suomijos ir Švedijos. Vėliau, Baltijos krantams kylant, ypač šiaurinėje dalyje, Baltijos jūra įgavo dabartinius krantus, dydį ir formą. Tuo metu vidutinės juostos lapuočių miškai palei jos krantus pamažu keitė tundrą.
Litorinos jūros gyvavimo laikotarpiu pradėjo formuotis Kuršių Nerija, taip pat kitos nerijos ir marios.
Hevizas
Hevizas − didžiausias terminis ežeras Europoje, esantis Vengrijoje, netoli vakarinės Balatono ežero dalies, 8 km nuo Kesthėjaus (Keszthely) miesto.
Ežero plotas 4,4 ha, vandens temperatūra svyruoja nuo 24 °C žiemą iki 36 °C vasarą. Ežerą maitina šaltinio vanduo, kurio temperatūra yra 39,8 °C. Aukštos temperatūros vanduo leidžia augti lotosams.
Hevizo ežeras yra unikalus savo flora ir fauna. Kelios bakterijų rūšys veisiasi tik šiame ežere. Ežero vanduo turi gydomųjų savybių, todėl čia plečiasi sveikatos turizmo pramonė.
San Antonijus (Paragvajus)
San Antonijus  – miestas Paragvajuje, Centriniame departamente, 25 km į pietryčius nuo Asunsjono centro, Asunsjono aglomeracijoje. Įsikūręs prie dešiniojo Paragvajaus upės kranto ir nedidelių jo intakų – Arroyo Guazú ir Ytororó. Eina Asunsjono-Itos kelias (Acceso Sur).
San Antonijus yra svarbus pramoninis centras. Cukraus, odos apdirbimo, elektronikos pramonė. Yra krovininių laivų terminalas.
Veikia 5 kolegijos, 21 mokykla, medicinos punktas, gaisrinė, bažnyčia, Šv. Blažiejaus koplyčia, Itororo klubas, futbolo stadionas.
Istorija
1782 m. dabartinio miesto vietoje veikė pranciškonų misija. 1868 m. gruodžio 6 d. prie Itororo upelio įvyko Itororo mūšis (Trigubo Aljanso karas), po kurio brazilai žengė tolyn į Asunsjoną. 1890 m. čia įsikūrė vokiečių kilmės Gustavo Conrado Goetz, bet o jo mirties gyvenvietė nunyko. San Antonijus atkurtas 1903 m. Vėliau čia įsikūrė JAV šaldymo įmonė, lėmusi spartų gyvenvietės augimą.
Šaltiniai
Reportaje al País. Tomo 2. Año 2001.
Kaukos departamentas
Geografija
Departamento teritorija driekiasi Centrinė ir Vakarinė Kordiljeros. Jose išteka Kaukos ir Magdalenos upės. Pakrantėje yra siaura žemuma. Vyrauja miškai ir krūmynai. Kaukos departamente yra 2 nacionaliniai parkai
Ekonomika
Svarbiausia ūkio šaka – žemės ūkis. Auginamos agavos, cukranendrės, kava, bulvės, kukurūzai, juka, pupelės, pomidorai ir kt. Galvijų auginimas. Pajūryje – žvejyba. Miškininkystė. Yra nemažų naftos ir aukso telkinių.
Garšvė
Garšvė – upelis Lietuvoje, Kauno miesto pietrytiniame pakraštyje; Sėmenos dešinysis intakas. Prasideda ties Vaišvydavos pietiniu pakraščiu. Teka į šiaurės vakarus palei Kauno pakraščio nausėdijas. Įteka į Sėmeną 4,5 km nuo jos žiočių, Prendzeliavoje.
Beveik visa vaga sureguliuota.
Upėvardis kildinamas nuo augalo pavadinimo garšva.
Pandavai
thumb|200px|Pandavai ir Draupadė
Pandavai stojo į mūšį prieš savo gimines Kauravus ir įvyko garsusis Kurukšetros mūšis, kuriame Pandavams padėjo viešpats Krišna. Visi 5 broliai išgyveno per karą ir užvaldė Hastinapurą. Judhisthira tapo valdovu, o kiti broliai ir Draupadė iškeliavo į Himalajus, bet visi kelionėje žuvo.
Pandavams taip pat priskirtinas ir Kuntės sūnus Karna. Jis buvo paliktas savo motinos, o vėliau kaip didis karvedys kovėsi Kauravų pusėje.
Nakheel bokštas
Nakheel Tower (ankstesnis pavadinimas The Pinnacle, Al Burj) – aukštybinio pastato, kuris turėjo iškilti Dubajuje, Jungtiniuose Arabų Emyratuose, projektas. Dangoraižio aukštis turėjo siekti 1400 metrų.
Istorija
2004 m. buvo suplanuota, kad bokštas taptų centrine Jumeirah palmės dalimi ir būtų 750 m aukščio, 120 aukštų. Taip pat dangoraižis turėjo vadintis „Viršūnė“. Vėliau dangoraižis buvo perkeltas į Dubajaus uosto rajoną, o naujai pavadinto Al Burj vietą užėmė Donald Trump tarptautinis viešbutis ir bokštas. Galiausiai dangoražis dar kartą buvo perkeltas į kitą vietą ir pervadintas į Nakheel Tower.
2009 m. sausio mėn. buvo pranešta, kad projektas stabdomas dėl finansinių sunkumų, o gruodį visai nutraukiamas.
Juodžių apylinkė
Juodžių apylinkė sovietmečiu buvo:
Bransko Poalejaus Cedeko Senoji sinagoga
Bransko Poalejaus Cedeko Senoji sinagoga – nebeegzistuojanti sinagoga, stovėjusi Bransko mieste, ''ul. Senatorski'' gatvėje, šalia Nužeco upės.
Istorija
Medinė sinagoga buvo pastatyta 1892 m., statybų iniciatoriai buvo mėsininkų ir batsiuvių cechai. 1903 m. sinagoga buvo nugriauta ir jos vietoje pastatyta Bransko Poalejaus Cedeko Naujoji sinagoga.
Naujoji Rumunijos lėja
Rumunijos lėja (ISO 4217 kodas RON; skaičių kodas 946) – valiuta, naudojama Rumunijoje. Padalinta į 100 banų. 2005 m. liepos 1 d. Rumunija įvykdė valiutos reformą pakeisdama senąją lėją (ROL) į naująją (RON). 1 naujoji lėja atitinka 10,000 senųjų. Rumunijos lėjos gaminamos iš polimerų (plastiko).
Dekameronas: skaistuolių teritorija
Dekameronas: skaistuolių teritorija – 2007 m. romantinė drama pagal italų rašytojo Džiovanio Bokačo knygą „Dekameronas“.
Filmo premjera įvyko 2007 m. gruodžio 17 d. Graikijoje.
Siužetas
Kaip linksmai ir gražiai gyveno Florencija XIV a.! Kurtizanės ir dailininkai, linksmybės ir prabanga... Bet 1346 m. gražus gyvenimas baigėsi – į Europa atėjo „juodoji mirtis“, baisus, nieko nepasigailintis maras. Lorencas de Lambertis, kaip ir daugelis, palieka mirštantį miestą, tikėdamas išsigelbėti nuo ligos, tuo pačiu ir nuo savo persekiotojo Džerbino de la Rato. Saugią užuovėją jis randa – moterų vienuolyne, įsidarbindamas ten apsimetęs kurčnebyliu.
Pompinėja iš vis nesiruošia tapti Džerbino žmona nes yra susižadėjusi su kažkokiu rusų, kunigaikščiu Džeržinskiu, kuris jau iš Naugardo jau važiuoja pas ją į Florenciją. Ateina diena, kai Pompinėja savo artimiausius draugus pasikviečia į sužadėtuvių puotą, kuri įvyks užmiesčio viloje, netolo moterų vienuolyno, kur rožes prižiūri sodininkas Lorencas. Pompinėja atsitiktinai pamato Lorencą ir būsimasis jaunikis jau pamirštas. Į vienuolyną, vienuolės apdarais, patekusi Pompinėja padovanoja Lorencui aistringą bučinį.
Kol įsimylėjėliai mėgaujasi užplūdusiais jausmais, Pompinėjos draugai važiuoja pas ją į svečius iš gražiosios Florencijos į senąją Toskaną. Žinoma, kelyje niekas nenuobodžiauja, nes kompanija vis patenka į įvairias pikantiškas situacijas.
Aktoriai
ir kt.
Gimena Accardi
María Gimena de los Milagros Accardi (g. 1985 m. gegužės 27 d., Buenos Airės, Argentina) – Argentinos aktorė, modelis ir dainininkė. Ji geriausiai žinoma iš jaunimo muilo operų: "Rebelde Way", "Alma Pirata" ir "Casi Ángeles" bei iš pagrindinio vaidmens filme "Cartas para Jenny".
Biografija
Gimena Accardi gimė 1985 m. gegužės 27 d. Anchorenos ligoninėje, Buenos Airėse. Ji visiškai atitinka savo zodijako ženklą – dvynius. Dėl savo kūdumo, bet kūno harmoningumo, dviejų gražių juodų akių, kurios pasisako už save ir gamtos šviežumo, ji pradėjo dirbti šou-Biznio pasaulyje, kai dar buvo maža mergaitė. Būdama 4 metų ir žiūrėdama šokius per televiziją, ji kreipėsi į savo motiną ir pasakė: "Kai užaugsiu, aš būsiu ten" (ir parodė pirštu į televizorių). Ši frazė buvo pradžios taškas, gražus kelias meno karjeroje.
10-ies metų, Gimena nusprendė eiti į teatro studiją pagerinti savo vaidybos įgūdžius, pademonstruoti savo šeimai ir draugams, kad ji tai gali padaryti. Jos pirmieji žingsniai vaidybos pasaulyje buvo vadovaujami Stela’os Maris Closas, kuri 3 metus mokino, patvirtino natūralų talentą ir įrodė, kad Gimena buvo turi tai. Trumpą laiką, ji toliau tęsė teatro studijas "Patricia'os Palmer Teatro mokykloje" ir po to 2 metus, lankė "Raulis Serrano House".
Karjera
Mokydamasi antrus metus koledže, pradėjo savo televizijos karjerą. Pasirodė TV reklamų kampanijose: "Sweet", "Sans doute", "Soft", "Saona" ir "Zaff".
Nors Gimena toliau tęsė savo teatro studijas, jos mokytoja, Stella Maria Closas, patarė jai dalyvauti Canal 13 aktorių atronkoje Buenos Airėse. Tai buvo galimybė įrašyti savo pirmąjį bandomąjį epizodą režisieriaus Quique Estevanez televizijos šou pavadinimu „Cosa de chicos“, tačiau epizodas nebuvo parodyta eteryje. Estevanez, pasikvietė Gimena dar kartą ir pasiūlė vaidinti Jessicą, Beto Santana’s seserį, seriale „Los Buscas de siempre premjeroje“ (2000). Nuo tada ji dirba televizijoje.
2002 m. pradžioje ji pasirodė Azul Television gamybos seriale „Maridos a domicilio“, kur suvaidino Kataliną, žiaurią melagę. Čia mergina atskleidė savo komedijinį talentą.
Jos darbas neliko nepastebėtas ir labai greitai pakeitė namus. Tais pačiais metais „Los Simuladores“ epizode suvaidino 5 minučių Melinos vaidmenį (jauną paauglę, kuri nori krūtų didinimo operacijos). To užteko, kad ją pastebėtų.
2002 m. ji prisijungė prie Natalijos Oreiro kaip Josefina kanalo Telefe gamybos seriale „Kachorra“, kuris susilaukė didelės sėkmės.
Tikrosios sėkmės aktorė sulaukė 2003 m., pauglių muilo operoje "Rebelde Way" ("Maištingas amžius"), suvaidinusi Sabrinos Guzmán vaidmenį. Cris Morena kurinys tapo tikru hitu. thumb|200px|right|Malvina seriale "Casi Ángeles"
Kitos Sabrinos rolės telenovelėse buvo 2004 m. "Panadería los Felipe", 2005 m. "Amor en custodia", 2006 m. "Collar de esmeraldas".
2006 m. Accardi taip pat suvaidino Bernarditą de Marco, kitoje Cris Morena telenovelėje "Alma Pirata" ("Pirato siela"), kur vaidino kartu su kolegomis iš "Rebelde Way": Benjamín Rojas ir Luisana Lopilato.
2007 m. gavo pagrindinį Jenny personažo vaidmenį filme "Cartar para Jenny". Nuo 2007 m. du sezonus Accardi vaidino garsioje telenovelėje "Casi Ángeles" ("Beveik angelai").
Nigerijos herbas
200px|thumb Nigerijos herbas – juodas skydas su dviem baltomis juostelėmis, „Y“ raidės formos. Tai sudaro dvi pagrindinės upės, tekančios per Nigeriją: Benuė ir Nigeris. Juodas skydas vaizduoja Nigerijos derlingas žemes, o du arkliai iš kiekvienos pusės vaizduoja orumą. Erelis yra jėga, o žalios ir baltos juostelės ant skydo vaizduoja turtingas žemės, ūkio paskirties žemę iš šalies. Raudonos gėlės prie pagrindo yra Costus spectabilis, Nigerijos nacionalinė gėlė.
RCD Mallorca
Maljorkos Palmos „Mallorca“ – Ispanijos futbolo klubas, įkurtas Maljorkos saloje.
Istorija
Klubas įkurtas 1916 m. Net 36 sezonus žaidė La Liga pirmenybėse. Iškrito į LaLiga2, o 2016-2017 m. LaLiga2 pirmenybėse užėmė 20 vietą ir iškrito į žemesnį divizioną.
Prancūzijos futbolo varžybos 1951–1952 m.
Prancūzijos futbolo varžybos 1951–1952 m.
Trakų pusiasalio pilis
Istorija
1440 m. Trakų pusiasalio pilyje buvo nužudytas kunigaikštis Žygimantas Kęstutaitis.
Daugiau ji nebuvo atstatyta, tik išlikusiuose bokštuose buvo įrengtas kalėjimas.
1929 m. pilies griuvėsiai buvo konservuoti, o jau po Antrojo pasaulinio karo restauruotas vienas 13 m aukščio gynybinis bokštas.
Pilis šiais laikais
Nuo 1999 m. šioje pilyje kasmet vyksta Viduramžių šventė.
thumb|523 px|center|Pusiasalio pilies panorama iš rytų
Adutiškio valsčius
Adutiškio valsčius – buvęs administracinis-teritorinis vienetas dabartinės rytų Lietuvos teritorijoje, taip pat nedidelėje dalyje šiaurės vakarų Baltarusijos teritorijos. Centras – Adutiškis.
Istorija
Valsčius įkurtas XIX a. Vilniaus gubernijoje. 1929 m. balandžio 11 d. prie jo prijungta dalis Kamojų valsčiaus ir dalis Mielagėnų valsčiaus, o dalis Adutiškio valsčiaus prijungta prie Kamojų valsčiaus, Lentupio valsčiaus, Mielagėnų valsčiaus ir Tverečiaus valsčiaus. 1939 m. spalį valsčius perduotas Baltarusijos TSR, 1940 m. rugpjūtį (oficialiai nuo 1941 m. vasario 17 d.) valsčius priskirtas Lietuvos TSR. Valsčius panaikintas 1950 m. birželio 20 d., jo teritorija priskirta Švenčionių rajonui (7 apylinkės).
Gyvenvietės
Valsčiaus gyvenvietės (skliausteliuose – baltarusiškai):
Antanų pedologinis draustinis
Antanų pedologinis draustinis – draustinis Švenčionių rajono savivaldybės teritorijoje, 9 km į šiaurės rytus nuo Adutiškio, Antanų kaimo šiaurės rytiniame pakraštyje.
Draustinis
Draustinis įsteigtas 1988 m. Plotas 136 ha. Saugomas tipiškas, natūralus, žmogaus ūkinės veiklos nepaliestas dirvožemis, turintis Dysnos lygumai būdingų velėninių jaurinių glėjinių molio dirvožemių bruožų.
Senasis Lazdynų baseinas
Lazdynų baseinas (anksčiau Vandens sporto rūmai „Vilnius") – buvęs sportinis baseinas Lazdynuose, vienintelis 50 metrų ilgio baseinas Vilniuje. 2017 m. nugriautas, 2023 m. toje pačioje vietoje atidarytas naujasis Lazdynų baseino kompleksas.
Istorija
1980 m. pastatyti Vandens sporto rūmai.
2013 m. Vilniaus m. taryba nusprendė baseiną rekonstruoti. Rekonstrukcijos metu jį pakeis naujas 25 m ilgio baseinas.
2017 m. nutarta nugriauti baseiną ir jo vietoje pastatyti naują.
Techniniai duomenys
Sportinis 50 m ilgio, 8 takų baseinas, gylis 2–5 m. Buvo vienintelis Lietuvos baseinas, turintis 10 metrų aukščio šuolių į vandenį bokštą.
Veikla
Baseine mokyta plaukti, teiktos kūno kultūros ir sporto paslaugos. Treniravosi plaukikai, vandensvydininkai, šuolininkai į vandenį. Vyko tarptautinės jaunimo vandensvydžio varžybos, jaunimo plaukimo varžybos, plaukimo veteranų varžybos. Vykdytos kanupolo treniruotės ir varžybos.
Buvo atletikos sporto salės, kiokušin (karatė) klubas, Vilniaus vandens sporto mokykla, šuolių į vandenį klubas, įrengtos pirtys, masažo kabinetas, soliariumas, kavinės, VIP poilsio zona.
2017 m. birželio 23–25 d. baseine vyko šiuolaikinės penkiakovės pasaulio taurės finalinio etapo plaukimo varžybos (angl. Modern Pentathlon 2017 World Cup Final).
Mieczysław Jałowiecki
Mečislovas Jaloveckis (1876 m. gruodžio 2 d. Saldutiškyje, Rusijos imperija – 1962 m., Londone, Jungtinė Karalystė) – Lenkijos dvarininkas, agronomas, diplomatas, rašytojas, dailininkas.
Biografija
Gimė 1876 m. gruodžio 2 d. Saldutiškyje, bajorų Boleslovo ir Anelės Vitkevičiūtės (Stanislovo Vitkevičiaus sesers) Jaloveckių šeimoje Saldutiškio dvare. 1885-1887 m. mokėsi angliškoje mokykloje Sankt Peterburge. 1887-1895 m. mokėsi imperatoriškajame Sankt Peterburgo licėjuje. 1895 m. pradėjo mokytis agronomijos ir chemijos Rygos technikos universitete. Mokydamasis universitete priklausė lenkų studentų draugijai Arkonia. Metus stažavosi Štetine. Vėliau studijavo Halėje, Bonos universitete. Ilgą laiką M. Jaloveckis dirbo Vilniaus žemės ūkio banke dvarų taksatoriumi, buvo žymus pievų ir durpynų, melioracijos specialistas, gerai pažinęs daugelį Lietuvos dvarų ir parengęs dvarų sodybų akvarelinių vaizdų albumą Wizerunki dworow. Žinomos M. Jaloveckio mokslinės studijos, skirtos gyvulininkystei, pieno pramonei.
1907 m. pabaigoje M. Jaloveckis įsteigė Saldutiškio ūkio draugiją, kurios pirmasis susirinkimas buvo sušauktas 1907 m. spalio 16 d. Jaloveckių dvare. Susirinkime buvo kalbama lietuviškai. Ūkio draugija skatino valstiečius skirstytis vienkiemiais, įsigyti moderniškesnius darbo įrankius, gerinti gyvulių veislę, padėjo apsirūpinti mineralinėmis trąšomis, geresnėmis sėklomis. Pirmojo susirinkimo metu dvarininkas M. Jaloveckis pasakė neužmirštamus žodžius: ''Aš esmi lietuvis, myliu ir studijuoju lietuvišką kalbą, myliu savo šalį, myliu žmones ir trokštu būti jiems naudingas. To darbo nelaikau sau už nuopelnus, bet tik už pareigą, kaipo Lietuvos sūnus. Jeigu aš kitaip manyčiau, tai man ne vieta Lietuvoje.''
Saldutiškio dvarui likus Lietuvos sudėtyje Jaloveckis apsigyveno Varšuvoje, kur dirbo Lenkijos užsienio reikalų ministerijoje, buvo paskirtas dirbti Dancigo laisvąjį miestą 1919-1920 metais. 1939 m. vokiečiams okupavus Lenkiją išvyko į Jungtinę karalystę, kur dirbo Lenkijos emigracinėje vyriausybėje. Po karo liko gyventi Londone, kur dalyvavo vietos lenkų visuomeniniame gyvenime. Mirė 1962 m. Londone, buvo vedęs Julija Vankovičiūtę su kuria susilaukė sūnaus Andžejaus (1912-1944) žuvusio Varšuvos sukilimo metu ir dukros Kristinos (1914).
Anciliaus ežeras
Anciliaus ežeras (pavadinimas kilo nuo pilvakojų moliuskų rūšies ) – tai gėlavandenis ežeras telkšojęs dabartinėje Baltijos jūros baseino vietoje Holoceno geologinėje epochoje. Ežero chronologinės ribos apima laikotarpį prieš 9000–7500 m.
Ežeras virto Litorinos jūra, kai pakilęs jūros vanduo prasiveržė pro vietovę, dabar žinomą Didžiojo Belto sąsiaurio vardu.
IBAN
IBAN – tarptautinis banko sąskaitos numerio standartas (angl. IBAN – International Bank Account Number), privalomas Europos Sąjungos šalyse. Lietuvos komerciniai bankai klientų sąskaitų numeraciją pagal IBAN pakeitė 2004 m. sausio 19 d. Lietuvos bankuose IBAN sąskaitos numerį sudaro 20 simbolių. Šis formatas palengvina atsiskaitymus tarp partnerių įvairiose šalyse, turinčiose skirtingas bankų atpažinimo ir sąskaitų numeravimo sistemas.
IBAN standarto sąskaitos struktūra Lietuvoje:
Popieriniame formate sąskaitos numeris grupuojamas po 4 skaičius. Elektoriniuose formatuose sąskaitos numeris rašomas be jokių tarpų, 20 simbolių eilute.
IBAN standarto sąskaitos struktūros pavyzdžiai kitose šalyse:
Nuorodos
Patikrinkite IBAN galiojimą
Jonas Radvila I
Jonas Radvila (, 1474 m. – 1522 m. sausio mėn.) – Lietuvos Didžiosios Kunigaikštystės didikas, valstybės ir karinis veikėjas.
Biografija
Kunigaikštis, kilęs iš Radvilų Biržų–Dubingių giminės, Mikalojaus Radvilaičio ir Sofijos Zaslauskaitės sūnus. Lietuvos didžiojo kanclerio Mikalojaus Radvilos, Onos Radvilaitės, Lucko ir Vilniaus vyskupo Vaitiekaus Radvilos ir Lietuvos didžiojo etmono Jurgio Radvilos brolis. Lietuvos didžiojo maršalkos, Lietuvos didžiojo kanclerio, Vilniaus vaivados Mikalojaus Radvilos Juodojo ir LDK raikytojo Jono Radvilos tėvas. Duktė Ona Radvilaitė (m. 1554 m.) ištekėjo už Mikalojaus Kęsgailos, Sofija Radvilaitė – už Ščensno Iljiničiaus.
Tarp jo paveldėtų dvarų buvo Senieji Musninkai, Kriaunos, Geranainys, kaip trečiosios žmonos Onos Kiškaitės kraitis jam atiteko Nesvyžius, Olyka ir Lachva, ilgainiui tapę Radvilų giminės Nesvyžiaus šakos tėvonija.
Valstybės tarnyba
1500–1510 m. Lietuvos krašto maršalka, nuo 1514 m. Lietuvos didysis maršalka, 1522 m. Trakų kaštelionas. Taip pat Drohičino ir Slanimo seniūnas, Vilkijos vietininkas.
Nuorodos
Trimitų herbo Radvilos lenkų kalba
Kazimieriškis
Kazimieriškis – kaimas Zarasų rajono savivaldybėje, 4 km nuo Samanių.
Kastelfranko Emilija
Kastelfranko Emilija – miestas Italijoje, Emilijoje-Romanijoje, Modenos provincijoje. Miestas apie 25 km į šiaurės vakarus nuo Bolonijos.
Istorija
Netoli ar miesto vietoje Senovės Romos laikais buvo miestas Forum Gallorum, kur Oktavianas ir Aulas Hircijus nugalėjo Marką Antonijų 42 m. pr. m. e. Miestas buvo sujungtas su Pjumaco savivaldybe 1861 m.
Mieste yra popiežiaus Urbono VIII pastatyta tvirtovė 1628–1634 m., kuri gynė popiežiaus valstybės šiaurines sienas.
Virtuvė
Kastelfranko Emilijoje buvo išrastas Tortellini, žiedo formos pasta. Aplink gaminamas Lambrusco vynas.
Sėmena
Sėmena – upelis Lietuvoje, Kauno rajone ir Kauno miesto pietrytiniame pakraštyje; Nemuno kairysis intakas. Prasideda šalia nedidelių tvenkinių prie Patamulšėlio kaimo. Laukais teka į šiaurės rytus. Trumpu ruožu teka Dubravos miškų pakraščiu. Toliau teka Kauno teritorija palei Rokelius, Prendzeliavą. Pačiame žemupyje pasuka į šiaurės vakarus ir teka Panemunės šilu. Įteka į Nemuną 216,7 km nuo jo žiočių, Panemunėje. Intakai: Burbulis, Muraškinė, Garšvė (visi dešinieji).
Aukštupio vaga sureguliuota. Įrengta pora mažų tvenkinių.
Upėvardis galimai kilęs iš žodžių sėmena („kuolinga, sėjikas, žiurlys“, t. p. „pūdymėlis“), sėmenys („linų sėklos“), tačiau tikėtiniau, kad tai pakitęs pavadinimas nuo *Samanė (kilo nuo samana).
Volga
Volga (,, mord. Рав, ; antikos laikais vadinta Ra, viduramžiais – Itilis) – ilgiausia Europos upė europinėje Rusijos dalyje. Upės ilgis 3530 km (iki vandens saugyklų pastatymo – 3690 km). Tai pagrindinė upių laivybos arterija Rusijoje. Su Baltijos jūra Volga susisiekia kanalais.